Dis ’n nuwe Afrikaanse uitdrukking – amper soos “aan die einde van die dag” ’n klompie jaar gelede via Supersport by monde van Naas Botha ook op die taaltoneel verskyn het (maar genadiglik deesdae minder voorkom, dink ek).
Dadelik kom die prentjie in my kop op van die ekonoom wat peinsend by sy hoë kantoorvenster uittuur oor die mense onder in die straat. Dan skud hy sy kop nadenkend. Die arme mense daar buite besef nie wat op hulle wag nie. Ellendes is hulle voorland. Hulle is nie so bevoorreg soos die mense hier binne om te weet die ekonomie is op die randjie van ’n ineenstorting nie.
Dié uitdrukking maak my effe ongemaklik. Asof die daarbuite-gebruikers ’n bietjie neersien op ander.
Annelise Wiid was 'n besonderse mens, vertel Burgert le Roux, die projekleier van die Afrikaanse sangeres, skrywer en spreker wat Woensdag in die ouderdom van 57 oorlede is.
“Sy het verlede week ’n operasie ondergaan en ’n bloedklont in haar long gekry,” het Burgert, haar projekleier, aan Huisgenoot gesê.
“Dit is verskriklik hartseer dat sy op so ’n betreklik jong ouderdom gesterf het. Sy was regtig ’n goeie sangeres en skrywer,” vertel Amanda aan Huisgenoot.
“Sy het die harte van so baie mense aangeraak met haar inspirerende optredes dwarsoor die wêreld," het die NG gemeente Helderberg op hul webtuiste geskryf. "Sy laat ’n groot leemte in Helderberg-gemeente en -uitreik."
Sy het ook vier boeke die lig laat sien. Hieronder is Abjater Is 'n Kuierkat en Skewe Snytjies Brood. Sy het ook sedert 2007 maandelikse rubrieke vir die tydskrif Lig geskryf, volgens haar webtuiste.